Azido 4-aminosaliziliko

Azido 4-aminosalizilikoa konposatu organiko aromatikoa da C7H7NO3 formula duena, azido karboxilokoen klasekoa. Fenoltzat ere jo daiteke. Solido zuria da. Disolbaezina da kloroformotan eta ohiko disolbatzaile organikoetan, disolbagarria, aldiz, uretan. Narritagarria da.

 Sintesia 
Azido 4-aminosalizilikoa meta-aminofenola amonio karbonatoarekin erreakzionaraziz prestatzen da disoluzioan eta presiopean.

 Erabilera 

 Medikuntzan 
Azido 4-aminosalizilikoa botika gisa baliatzen da tuberkulosia, hesteetako hanturazko gaixotasuna, Crohn gaitza eta kolitis ultzeraduna tratatzeko. Espainian eta Frantzian Granupas markarekin saltzen da. Ahoz hartzen da.

Albo-ondorioen artean botagura, beherakoa eta sabeleko mina aipa daitezke.

 Bestelako erabilerak 
Azido 4-aminosalizilikoa elikagaien kontserbagarri eta sintesi kimikoan bitarteko produktu gisa ere usatzen da, metoklopramidaren sintesian etsenplurako.

 Erreferentziak 

 Kanpo estekak 

Kategoria:Anilinak
Kategoria:Antibiotikoak
Kategoria:Tuberkulosi-kontrako sendagaiak
Kategoria:Munduko Osasun Erakundearen funtsezko sendagaiak